pythainlp/thaigov-v2-corpus-22032023 huggingface dataset:
วันอังคารที่ 1 กุมภาพันธ์ 2565
กรมการขนส่งทางบก ส่งความสุขและความปรารถนาดีในช่วงเทศกาลตรุษจีน 2565 พร้อมแนะนำก่อนเดินทางควรพักผ่อนให้เพียงพอ ตรวจสอบรถให้อยู่ในสภาพพร้อมใช้งาน
เพื่อความปลอดภัย ลดความเสี่ยง ลดอุบัติเหตุ
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า เทศกาลตรุษจีนปีนี้ตรงกับวันที่ 1 กุมภาพันธ์ 2565 ถือเป็นวันปีใหม่ของคนจีนและคนไทยเชื้อสายจีน ซึ่งคาดว่าจะเป็นอีกเทศกาลที่มีการเดินทางของประชาชนเพิ่มมากขึ้น ทั้งการเดินทางท่องเที่ยวหรือไหว้เทพเจ้าตามสถานที่ต่าง ๆ ทำให้เส้นทางการจราจรหนาแน่น จึงมีความเสี่ยงต่อการเกิดอุบัติเหตุทางถนนสูงกว่าปกติ ดังนั้น เพื่อความปลอดภัย แนะนำให้ผู้ขับขี่เตรียมความพร้อมก่อนเดินทางตรวจเช็กสภาพความพร้อมของรถ เช็กระบบไฟส่องสว่างทุกดวง และศึกษาเส้นทางล่วงหน้า ก่อนขับรถควรพักผ่อนให้เพียงพอ ไม่ดื่มเครื่องดื่มที่มีแอลกอฮอล์ หรือทานยาที่มีฤทธิ์กดประสาท เพราะอาจทำให้หลับในและส่งผลต่อประสิทธิภาพในการขับรถ ในการขับรถนอกจากต้องปฏิบัติตามกฎจราจรอย่างเคร่งครัดแล้ว ผู้ขับขี่ต้องเพิ่มความระมัดระวังในการขับรถผ่านบริเวณที่เป็นจุดเสี่ยงต่อการเกิดอุบัติเหตุทางถนน ดังนี้ ไหล่ทาง มักเกิดอุบัติเหตุบ่อยครั้ง ผู้ขับขี่ไม่ควรจอดรถริมไหล่ทาง และไม่ควรขับรถในบริเวณไหล่ทาง โดยเฉพาะบริเวณทางขึ้น - ลงสะพาน ถนนที่มีไหล่ทางแคบ หรือถนนที่มีลักษณะเป็นคอขวด เพราะหากมีรถจอดฉุกเฉินริมข้างทาง แล้วมีรถแซงไหล่ทางด้วยความเร็วสูง อาจหยุดรถไม่ทัน ทำให้พุ่งชนรถที่จอดริมข้างทางอย่างรุนแรง หากจำเป็นต้องจอดรถริมไหล่ทาง เช่น รถเสีย ควรให้สัญญาณไฟล่วงหน้า เปิดสัญญาณไฟฉุกเฉิน หรือจอดในจุดจอดรถริมข้างทางที่จัดไว้เท่านั้น ทางร่วมทางแยก เช่น สามแยก สี่แยก เป็นจุดที่มักเกิดอุบัติเหตุรุนแรง เพราะรถที่วิ่งผ่านทางแยกมักใช้ความเร็วสูง ดังนั้น ผู้ขับขี่ควรชะลอความเร็วลง ปฏิบัติตามสัญญาณไฟจราจรอย่างเคร่งครัด หากเห็นสัญญาณไฟเหลือง ให้ชะลอความเร็ว และหยุดรถหลังเส้นที่กำหนด ห้ามจอดรถทับทางม้าลาย จุดกลับรถ เป็นจุดเสี่ยงที่มักเกิดอุบัติเหตุทางถนนอยู่บ่อยครั้งเช่นกัน ผู้ขับขี่ที่ต้องการกลับรถจึงควรหยุดรถรอ และกลับรถในจุดที่กำหนดเท่านั้น ไม่ควรเลื่อนรถไปกีดขวางช่องทางจราจร กะระยะทางและเร่งอัตราความเร็วในการออกรถให้เหมาะสม สำหรับผู้ขับขี่ที่ขับผ่านจุดกลับรถ ควรชะลอความเร็วหรือเปลี่ยนช่องทางไปทางด้านซ้าย เพิ่มความปลอดภัยของตนเองและเพื่อนร่วมทาง จุดตัดทางรถไฟ ควรเพิ่มความระมัดระวังเป็นพิเศษ ชะลอความเร็ว สังเกตป้ายเตือนว่าเป็นทางรถไฟแบบมีเครื่องกั้น หรือหากเป็นจุดตัดทางรถไฟแบบไม่มีเครื่องกั้น ให้สังเกตสัญญาณเสียง หรือสัญญาณไฟวาบ และควรหยุดรถให้ห่างจากทางรถไฟไม่ต่ำกว่า 5 เมตร
อธิบดีกรมการขนส่งทางบก กล่าวเพิ่มเติมว่า กรณีขับรถทางไกลมีโอกาสที่ผู้ขับขี่จะขับแซงรถคันหน้าหรือเปลี่ยนเลนอยู่ตลอดเวลา ซึ่งจะต้องแซงทางด้านขวามือเสมอ และก่อนแซงหรือเปลี่ยนเลนต้องให้สัญญาณไฟทุกครั้ง โดยห้ามแซงในบริเวณที่มีป้ายห้ามแซง บริเวณทางลาดชัน ขึ้นสะพาน ทางโค้ง วงเวียน ทางร่วมทางแยก ทางรถไฟ สำหรับกรณีที่ต้องขับรถในช่วงเวลากลางคืน ความสามารถในการกะระยะใกล้ - ไกล การจำแนกสี หรือประสาทการมองเห็นทัศนวิสัยรอบด้านของผู้ขับขี่จะลดน้อยลง จึงควรขับรถให้ช้าลงและรักษาระยะห่างจากรถคันข้างหน้าให้มากกว่าปกติ เพราะเมื่อรถคันข้างหน้าเบรกหรือเลี้ยวกะทันหัน จะทำให้มีระยะหยุดรถมากขึ้น มีเวลาตัดสินใจแก้ไขเหตุฉุกเฉินเฉพาะหน้าได้อย่างปลอดภัย หากเป็นการขับรถกลางคืนที่ระยะทางไกลเกิน 150 กิโลเมตรขึ้นไป ควรต้องมีผู้ขับรถสลับเปลี่ยนกันขับ หรือควรพักรถและคนขับเป็นระยะ และอย่ามองข้ามจุดเสี่ยงบนท้องถนน เพิ่มความระมัดระวังในการขับขี่ ลดความเสี่ยง ลดอุบัติเหตุ
วันพฤหัสบดีที่ 3 มีนาคม 2565
รัฐบาลพร้อมดูแลคนไทยจากยูเครน เร่งจ่ายเงินแก่สมาชิกกองทุนฯ แรงงาน ตปท. กว่า 1 ล้านบาท
.....
กระทรวงแรงงาน เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ติดตามสถานการณ์และเป็นห่วงคนไทยที่ได้รับผลกระทบจากเหตุการณ์ในยูเครน โดยกำชับให้กระทรวงแรงงานดูแลแรงงานไทยให้ดีที่สุด และเมื่อคณะคนไทย 2 ชุดแรกเดินทางถึงประเทศไทยวันนี้ (2 มี.ค. 65) ได้มอบเงินแก่คนไทย 69 คน ที่เป็นสมาชิกกองทุนเพื่อช่วยเหลือคนหางานไปทำงานในต่างประเทศ คนละ 15,000 บาท รวมเป็นเงิน 1,035,000 บาท
.
พร้อมเปิดรับคำร้องและอำนวยความสะดวกในขั้นตอนต่าง ๆ เอกสารหลักฐาน รวมถึงชี้แจงสิทธิประโยชน์จากกองทุนฯ ซึ่งคณะคนไทยทั้งหมดจะเข้ารับการดูแลที่ศูนย์กักตัว (Quarantine Center) ณ สถาบันบำราศนราดูร เพื่อตรวจหาเชื้อโควิด-19 และดำเนินการตามแนวทางของกระทรวงสาธารณสุขต่อไป
#ไทยคู่ฟ้า#ร่วมต้านโควิด19
-------------------
วันอังคารที่ 30 พฤศจิกายน 2564
ดีอีเอส ร่วมพิธีเปิดการประชุม APT สมัยที่ ๔๕ ผลักดันการพัฒนาศักยภาพด้านโทรคมนาคมและเทคโนโลยีสารสนเทศในภูมิภาคเอเชียและแปซิฟิก
ดีอีเอส ร่วมพิธีเปิดการประชุม APT สมัยที่ ๔๕ ผลักดันการพัฒนาศักยภาพด้านโทรคมนาคมและเทคโนโลยีสารสนเทศในภูมิภาคเอเชียและแปซิฟิก
เมื่อวันที่ ๓๐ พฤศจิกายน ๒๕๖๔ นางสาวชมภารี ชมภูรัตน์ ผู้ช่วยปลัดกระทรวงดิจิทัลเพื่อเศรษฐกิจและสังคม ในฐานะหัวหน้าคณะผู้แทนไทย ได้เข้าร่วมกล่าวถ้อยแถลงในพิธีเปิดการประชุมคณะกรรมการจัดการ สมัยที่ ๔๕ ขององค์การโทรคมนาคมแห่งเอเชียและแปซิฟิก (APT) ซึ่งจัดขึ้นระหว่างวันที่ ๓๐ พฤศจิกายน – ๓ ธันวาคม ๒๕๖๔ ในรูปแบบการประชุมทางไกล โดยที่การประชุมคณะกรรมการจัดการ เป็นการประชุมประจำปีของ APT เพื่อพิจารณาโครงการและกิจกรรมของ APT และรายงานผลการดำเนินงานในปีที่ผ่านมา โดยการประชุมครั้งนี้ มีผู้เข้าร่วม ๒๒๔ คน จากประเทศสมาชิก ๓๑ ประเทศ รวมถึงสมาชิกสมทบ สมาชิกในเครือ และองค์การระหว่างประเทศอื่น ๆ ซึ่งไทยในฐานะประเทศสมาชิกที่ร่วมก่อตั้ง APT จะให้ความร่วมมือและสนับสนุน APT ในการผลักดันให้เกิดการพัฒนาศักยภาพด้านโทรคมนาคมและเทคโนโลยีสารสนเทศในภูมิภาคเอเชียและแปซิฟิก
********************
วันพฤหัสบดีที่ 9 ธันวาคม 2564
ธพส. คว้ารางวัลอีกแล้ว จากเวที PropertyGuru Thailand Property Awards 2021
ธพส. คว้ารางวัล Best Commercial Landscape Architectural Design ในการประกวด PropertyGuru Thailand Property Awards 2021 จากโครงการอาคารจอดรถและศูนย์ซ่อมบำรุง (Depot) ศูนย์ราชการเฉลิมพระเกียรติฯ แจ้งวัฒนะ ผ่านการจัดงานในรูปแบบออนไลน์
บริษัท ธนารักษ์พัฒนาสินทรัพย์ จำกัด หรือ ธพส. ตอกย้ำการเป็นผู้นำด้านการพัฒนาอสังหาริมทรัพย์ ภาครัฐ ที่ใส่ใจในการอนุรักษ์สิ่งแวดล้อมอย่างยั่งยืน คว้ารางวัล Best Commercial Landscape Architectural Design ในการประกวด PropertyGuru Thailand Property Awards 2021 จากโครงการอาคารจอดรถและศูนย์ซ่อมบำรุง (Depot) ศูนย์ราชการเฉลิมพระเกียรติฯ แจ้งวัฒนะ ผ่านการจัดงานในรูปแบบออนไลน์ เมื่อวันที่ 3 ธันวาคม ที่ผ่านมา
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จำกัด หรือ ธพส. ผู้บริหารโครงการศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ เปิดเผยว่า “ธพส. มีความภาคภูมิใจและเป็นเกียรติอย่างมาก ที่ได้รับรางวัล Best Commercial Landscape Architectural Design จากการประกาศผลในงาน PropertyGuru Thailand Property Awards 2021 โดยโครงการอาคารจอดรถและศูนย์ซ่อมบำรุง (Depot) ซึ่งได้รับการออกแบบด้านภูมิสถาปัตย์ที่สามารถเชื่อมโยงทุกการสัญจรจากภายนอกสู่ภายใน สอดคล้องกับวิสัยทัศน์ของ ธพส. ที่ต้องการยกระดับศูนย์ราชการเฉลิมพระเกียรติฯ แจ้งวัฒนะ สู่การเป็นต้นแบบเมืองสีเขียว คาร์บอนต่ำ”
โครงการก่อสร้างอาคารที่จอดรถและศูนย์ซ่อมบำรุง (Depot) ตั้งอยู่บริเวณด้านหลังอาคารศาลปกครองสูงสุด ภายในศูนย์ราชการเฉลิมพระเกียรติฯ แจ้งวัฒนะ ถูกออกแบบให้เป็นมากกว่าที่จอดรถ เมื่อก่อสร้างและปรับภูมิทัศน์เสร็จ อาคารจอดรถหลังนี้จะเป็นเสมือนหน้าบ้านของศูนย์ราชการเฉลิมพระเกียรติฯ แจ้งวัฒนะ ที่อำนวยความสะดวกให้แก่ผู้เข้ามาใช้บริการทั้งผู้ที่นำรถมาจอดหรือผู้ใช้บริการขนส่งสาธารณะ และที่สำคัญคือสามารถรองรับผู้คนในทุกสภาพร่างกาย เช่น ผู้พิการ ผู้สูงอายุ เป็นต้น พร้อมด้วยสวนลอยฟ้าสำหรับใช้เป็นที่พักผ่อน ด้วยการออกแบบจัดวางตำแหน่งอาคาร และการสร้างโครงข่ายเชื่อมโยงกับระบบสาธารณูปโภค จะส่งให้อาคารหลังนี้ตอบทุกโจทย์ความต้องการของผู้ใช้บริการได้อย่างแท้จริงเพื่อเชื่อมต่อระบบขนส่งสาธารณะ ช่วยลดการใช้รถยนต์ส่วนตัว แก้ไขปัญหาการจราจรที่ติดขัด และเพื่อเป็นตัวอย่างเมืองต้นแบบของการอนุรักษ์พลังงานและสิ่งแวดล้อมอย่างยั่งยืน
ดร.นาฬิกอติภัค กล่าวต่อว่า “เมื่อโครงการดังกล่าวแล้วเสร็จ จะเป็นการยกระดับให้ศูนย์ราชการเฉลิมพระเกียรติฯ แจ้งวัฒนะ กลายเป็นโมเดลของเมืองต้นแบบที่มีความทันสมัยในด้านการจัดการจราจร การเชื่อมต่อกับระบบขนส่งมวลชน รวมไปถึงการลดมลพิษในอากาศ และเป็นเมืองที่สร้างความสุขให้กับทุกคนอย่างแท้จริง”
ฝ่ายสื่อสารองค์กร ธพส.
โทร. 0 2142 2264
วันอังคารที่ 13 กรกฎาคม 2564
Govt Spokesperson: Alternative vaccines exempted from VAT
Govt Spokesperson: Alternative vaccines exempted from VAT
Government Spokesperson Anucha Burapachaisri has made clarification about taxation over the imported alternative COVID-19 vaccines that the Government Pharmaceutical Organization (GPO) does not impose extra profit nor import tax over the price of Moderna vaccines sold to private hospitals. The selling price has been determined based on its cost, set by the agent, Zuellig Pharma LTD., plus VAT and other standard expenses, i.e., storage and delivery fees, and personal insurances to cover vaccine recipients in case of any side effect.
The Customs Department also made clear that vaccines and medical equipment for treatment, diagnosis, and prevention of COVID-19, listed by Ministry of Public Health, are already exempted from import taxes until March 2022. Only 7% VAT has been imposed on the importers.
On the news spread via the social network that VAT would be imposed on those who pay for the alternative vaccines at the private hospitals, the Revenue Department clarified that hospital services are exempted from VAT according to the Medical Facility Act. Therefore, VAT cannot be collected from the purchase of vaccines.
วันอังคารที่ 5 กรกฎาคม 2565
ครม.อนุมัติให้โอนเงินของกองทุนเพื่อการฟื้นฟูและพัฒนาระบบสถาบันการเงินเข้าบัญชีสะสมเพื่อการชำระคืนต้นเงินกู้ชดใช้ความเสียหายของกองทุนฟื้นฟูฯในปีงบประมาณ 2565 เพิ่มเติม
ครม.อนุมัติให้โอนเงินของกองทุนเพื่อการฟื้นฟูและพัฒนาระบบสถาบันการเงินเข้าบัญชีสะสมเพื่อการชำระคืนต้นเงินกู้ชดใช้ความเสียหายของกองทุนฟื้นฟูฯในปีงบประมาณ 2565 เพิ่มเติม จำนวน 4,031 ล้านบาท
วันที่ 5 กรกฎาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติให้โอนเงินของกองทุนเพื่อการฟื้นฟูและพัฒนาระบบสถาบันการเงินเข้าบัญชีสะสมเพื่อการชำระคืนต้นเงินกู้ชดใช้ความเสียหายของกองทุนเพื่อการฟื้นฟูและพัฒนาระบบสถาบันการเงินในปีงบประมาณ 2565 เพิ่มเติม จำนวน 4,031 ล้านบาท เพื่อชำระคืนต้นเงินกู้และดอกเบี้ยที่กระทรวงการคลังกู้ตามพระราชกำหนดให้อำนาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน พ.ศ. 2541 (FIDF 1) และพระราชกำหนดให้อำนาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน ระยะที่สอง พ.ศ.2545 (FIDF 3) ในปีงบประมาณ 2565 รวมจำนวนทั้งสิ้น 6,531 ล้านบาท
ทั้งนี้ที่ผ่านมา ครม.เคยมีมติอนุมัติให้โอนเงินหรือสินทรัพย์ของกองทุนฯเพื่อชำระคืนต้นเงินกู้และดอกเบี้ย FIDF 1และ FIDF 3 มาแล้วรวม 19 ครั้ง วงเงินรวมทั้งสิ้น 236,887 ล้านบาท โดยกระทรวงการคลังรายงานว่า ในเดือนพฤษภาคม 2565 กองทุนฯ ได้รับเงินปันผลจากธนาคารกรุงไทย จำกัด (มหาชน)และบริษัทบริหารสินทรัพย์ กรุงเทพพาณิชย์ จำกัด(มหาชน)รวมจำนวน 4,031 ล้านบาท ซึ่งคณะกรรมการจัดการกองทุนมีมติเมื่อวันที่ 1 กันยายน 2564 ให้เสนอครม.อนุมัติให้โอนเงินกองทุนดังกล่าว เพื่อชำระคืนต้นเงินกู้และดอกเบี้ย FIDF 1 และ FIDF 3 สำหรับปีงบประมาณ 2565 เพิ่มเติมทั้งจำนวน โดยในปีงบประมาณ2565 จะมีเงินกองทุนที่นำส่งเข้าบัญชีสะสมฯ เพื่อชำระต้นเงินกู้และดอกเบี้ย FIDF 1 และFIDF 3 รวมจำนวนทั้งสิ้น 6,531 ล้านบาท
สำหรับข้อมูล ณ วันที่ 30 เมษายน 2565 มียอดหนี้ต้นเงินกู้ FIDF 1 และ FIDF 3 ดังนี้ ยอดรวมต้นเงินกู้ที่รับมาดำเนินการตามพระราชกำหนดปรับปรุงการบริหารหนี้เงินกู้ที่กระทรวงการคลังกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน พ.ศ. 2555 จำนวน 1,138,305 ล้านบาท มียอดชำระหนี้สะสมตั้งแต่เดือนกุมภาพันธ์ 2555-เมษายน 2565 รวม 775,298 ล้านบาท เป็นการชำระหนี้เงินต้นจำนวน 438,954 ล้านบาท และดอกเบี้ย จำนวน 336,331 ล้านบาท และค่าบริหารจัดการจำนวน 12 ล้านบาท โดยมียอดหนี้คงค้าง ณ เดือนเมษายน 2565 จำนวน 685,004 ล้านบาท
วันพฤหัสบดีที่ 22 กรกฎาคม 2564
กสร. มุ่งขจัดปัญหาการค้ามนุษย์อย่างมีประสิทธิภาพ เพิ่มศักยภาพพนักงานตรวจแรงงาน
กรมสวัสดิการและคุ้มครองแรงงานเพิ่มศักยภาพพนักงานตรวจแรงงานในการคัดแยกผู้เสียหายจากการค้ามนุษย์และการบังคับใช้แรงงาน เพื่อยกระดับพนักงานตรวจแรงงานให้มีศักยภาพในการขจัดปัญหาการค้ามนุษย์ด้านแรงงานอย่างมีประสิทธิภาพ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวในฐานะประธานเปิดโครงการเพิ่มศักยภาพพนักงานตรวจแรงงานในการคัดแยกผู้เสียหายจากการค้ามนุษย์และการบังคับใช้แรงงานว่า กระทรวงการต่างประเทศสหรัฐอเมริกาได้เผยแพร่รายงานสถานการณ์การค้ามนุษย์ ประจำปี 2564 โดยจัดให้ประเทศไทยอยู่ในระดับเทียร์ 2 ซึ่งต้องจับตามอง (Tier 2 Watch List) โดยให้เหตุผลว่าประเทศไทยมิได้ปฏิบัติตามมาตรฐานขั้นต่ำในการขจัดการค้ามนุษย์อย่างเต็มที่ เจ้าหน้าที่ขาดความเข้าใจในเรื่องการค้ามนุษย์ด้านแรงงาน และขาดขั้นตอนที่เป็นมาตรฐานสำหรับพนักงานตรวจแรงงานในการส่งต่อกรณีการค้ามนุษย์ไปยังหน่วยงานบังคับใช้กฎหมาย กระทรวงแรงงานภายใต้การกำกับดูแลของ พลเอก ประวิตร วงษ์สุวรรณ รองนายกรัฐมนตรี ที่ดูแลในเรื่องการป้องกันและแก้ไขปัญหาการค้ามนุษย์โดยตรง และนายสุชาติ ชมกลิ่น รัฐมนตรีว่าการกระทรวงแรงงาน ต่างมีความมุ่งมั่นที่จะแก้ไขปัญหาและมีความต้องการที่จะพัฒนากระบวนการทำงานเพื่อขจัดปัญหาการค้ามนุษย์ในทุกมิติอย่างต่อเนื่อง จึงได้มอบหมายให้กรมสวัสดิการและคุ้มครองแรงงาน ในฐานะหน่วยงานที่มีภารกิจหลักในการคุ้มครองแรงงาน จัดโครงการเพิ่มศักยภาพพนักงานตรวจแรงงานในการคัดแยกผู้เสียหายจากการค้ามนุษย์และการบังคับใช้แรงงาน เพื่อเสริมสร้างประสิทธิภาพการตรวจแรงงานให้พนักงานตรวจแรงงานมีความรู้ความเข้าใจในสาระสำคัญของกฎหมาย และการบังคับใช้กฎหมายคุ้มครองแรงงาน สามารถวิเคราะห์ลักษณะความผิดที่เกี่ยวข้องเชื่อมโยงกับความผิดฐานค้ามนุษย์ด้านแรงงาน การใช้แรงงานเด็ก และการบังคับใช้แรงงานหรือบริการ จนนำไปสู่การคัดแยกผู้เสียหายจากการค้ามนุษย์ด้านแรงงานสามารถประสานงานและส่งต่อกรณีที่อาจเป็นกรณีการค้ามนุษย์ด้านแรงงานไปยังทีมสหวิชาชีพและหน่วยงานบังคับใช้กฎหมาย เพื่อให้ความช่วยเหลือแก่ผู้เสียหายได้อย่างมีประสิทธิภาพ
อธิบดี กสร. กล่าวเพิ่มเติมว่า จากสถานการณ์การแพร่ระบาดของโรคติดเชื้อไวรัสโคโรนา 2019 กรมจึงได้ดำเนินการจัดฝึกอบรมในรูปแบบออนไลน์ผ่านวีดิทัศน์ทางไกล (Cat Conference) โดยมีผู้เข้ารับการฝึกอบรมประกอบด้วยพนักงานตรวจแรงงานจากหน่วยงานในสังกัดทั้งส่วนกลางและส่วนภูมิภาค จำนวน 100 คน โดยมุ่งหวังยกระดับสถานการณ์การค้ามนุษย์ในประเทศไทยให้ดีขึ้นได้ต่อไป
วันพุธที่ 8 มิถุนายน 2565
รมว.สุชาติ ส่ง‘โฆษกแรงงาน’ลงใต้ ประชุม กพต. แก้ปัญหาปากท้องประชาชน ฟื้นเศรษฐกิจ ท่องเที่ยวหาดใหญ่
...
เมื่อวันที่ 8 มิถุนายน 2565 นายสุชาติ ชมกลิ่น รัฐมนตรีว่าการกระทรวงแรงงานมอบหมายให้ นายวรรณรัตน์ ศรีสุขใส รองปลัดกระทรวงแรงงานและโฆษกกระทรวงแรงงาน เข้าร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ 3/2565 โดยมี พล.อ.ประวิตร วงษ์สุวรรณ รองนายกรัฐมนตรี ในฐานะประธานกรรมการยุทธศาสตร์ด้านการพัฒนาจังหวัดชายแดนภาคใต้ เป็นประธานการประชุม และตรวจติดตามการส่งเสริมเศรษฐกิจ การแก้ปัญหาปากท้องและความเหลื่อมล้ำในพื้นที่จังหวัดชายแดนภาคใต้พร้อมทั้งร่วมหารือฟื้นเศรษฐกิจและการท่องเที่ยวหาดใหญ่ ณ โรงแรมคริสตัล อ.หาดใหญ่ จ.สงขลา ซึ่งมีผู้บริหาร ข้าราชการ เจ้าหน้าที่ส่วนราชการ ผู้นำชุมชน และพี่น้องประชาชนในพื้นที่ ร่วมต้อนรับ
ก่อนการประชุม นายวรรณรัตน์ ยังได้ร่วมคณะของ พล.อ.ประวิตร ชมนิทรรศการการส่งเสริมสัตว์เศรษฐกิจในพื้นที่ นิทรรศการการแก้ไขปัญหาความยากจน ลดความเหลื่อมล้ำและพัฒนาคนในทุกช่วงวัย นิทรรศการเสริมสร้างคนดีตามหลักการทางศาสนาเพื่อสืบสานและรักษาสังคมพหุวัฒนธรรมที่ดีงามของจังหวัดชายแดนภาคใต้ สาระสำคัญของการประชุมครั้งนี้ ที่ประชุมได้รับทราบผลการขับเคลื่อนสนามบินเบตงที่ได้เปิดให้บริการเชิงพาณิชย์มาตั้งแต่วันที่ 29 เมษายน 2565 เป็นต้นมา รายงานดัชนีความมั่นคงจังหวัดชายแดนภาคใต้ การรายงานผลการดำเนินโครงการยกระดับการพัฒนาพื้นที่เมืองต้นแบบเบตง จ.ยะลา รายงานความคืบหน้าการขับเคลื่อนโครงการตำบลมั่นคง มั่งคั่ง ยั่งยืน เพื่อขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงในพื้นที่จังหวัดชายแดนภาคใต้ ภายใต้ระบบ 1 ข้าราชการ 1 ครัวเรือนยากจนของ ศอ.บต. รายงานความคืบหน้าการนำเรือประมงออกนอกระบบเพื่อการจัดการทรัพยากรประมงทะเลที่ยั่งยืนพื้นที่จังหวัดชายแดนภาคใต้ เป็นกรณีเร่งด่วน ผลการจัดกิจกรรมมหกรรมการอ่านแห่งชาติ และที่ประชุมได้เห็นชอบกรอบแนวทางการฟื้นฟูเศรษฐกิจและการท่องเที่ยวหาดใหญ่ - สงขลา ระยะ 6 ปี (พ.ศ.2565-2570) กิจกรรมโคบาลชายแดนใต้ โครงการยกระดับการพัฒนาจังหวัดชายแดนภาคใต้เป็น Smart City
นายวรรณรัตน์ กล่าวว่า รัฐบาลภายใต้การนำของท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ซึ่งกระทรวงแรงงานกำกับดูแลโดย พล.อ.ประวิตร วงษ์สุวรรณ รองนายกรัฐมนตรี ได้มีนโยบายสำคัญในการเปิดประเทศเต็มรูปแบบเพื่อต้อนรับนักท่องเที่ยวได้เข้ามาในประเทศไทย โดยเฉพาะในพื้นที่หาดใหญ่เป็นเมืองศูนย์กลางทางการค้า เศรษฐกิจ และการท่องเที่ยวที่สำคัญและมีศักยภาพของภาคใต้ เมื่อสถานการณ์โควิด-19 คลี่คลายลง จึงเป็นโอกาสอันดีที่จะเรียกความเชื่อมั่นให้แก่ภาคธุรกิจท่องเที่ยว การค้า การลงทุนในพื้นที่กลับมาคึกคักเหมือนเดิม ซึ่งกระทรวงแรงงาน โดยท่านสุชาติ ชมกลิ่น รัฐมนตรีว่าการกระทรวงแรงงาน ได้ให้ความสำคัญในการขับเคลื่อนนโยบายรัฐบาลดังกล่าว โดยการส่งเสริมการมีงานทำในทุกช่วงวัย โดยเฉพาะประชาชนในพื้นที่ พัฒนาทักษะฝีมือแรงงานให้เป็นแรงงานที่มีคุณภาพสูง มีคุณธรรม เป็นที่ต้องการของนายจ้างผู้ประกอบการ เพื่อให้มีอาชีพ มีรายได้ มีหลักประกันความมั่นคงทางสังคม
จากนั้นในช่วงบ่าย นายวรรณรัตน์ ยังได้ร่วมคณะของ พล.อ.ประวิตร พบปะผู้ประกอบการ นักธุรกิจ
ในพื้นที่ อ.หาดใหญ่ จ.สงขลา เพื่อหารือแนวทางฟื้นฟูเศรษฐกิจ การท่องเที่ยว พบปะผู้นำศาสนา ครัวเรือนที่ประสบปัญหายากจนที่เข้าร่วมโครงการให้ความช่วยเหลือในการแก้ไขปัญหาความยากจน ลดความเหลื่อมล้ำ และพัฒนาคนทุกช่วงวัยอีกด้วย
วันจันทร์ที่ 18 กรกฎาคม 2565
รมต.อนุชา ย้ำ รัฐบาลดูแลทุกกลุ่มที่ได้รับผลกระทบสลากแพง ชี้ชัดคำนึงถึงประโยชน์ส่วนรวมทั้งประเทศ  ประชาชนต้องซื้อสลากไม่เกิน 80 บาท
รมต.อนุชา ย้ำ รัฐบาลดูแลทุกกลุ่มที่ได้รับผลกระทบสลากแพง ชี้ชัดคำนึงถึงประโยชน์ส่วนรวมทั้งประเทศ  ประชาชนต้องซื้อสลากไม่เกิน 80 บาท
วันนี้ (18 กรกฎาคม 2565) เวลา 12.00 น. ณ บริเวณเชิงสะพานชมัยมรุเชฐ ทำเนียบรัฐบาล นายอนุชา นาคาศัย รัฐมนตรีประจำสำนักนายกรัฐมนตรี พร้อมด้วย นายมงคลชัย สมอุดร รองปลัดสำนักนายกรัฐมนตรี เดินทางไปพบปะและรับมอบหนังสือข้อเรียกร้องจากกลุ่มชมรมเครือข่ายผู้ค้าลอตเตอรี่รายย่อย จ.เลย ซึ่งเดินทางมาปักหลักที่บริเวณทำเนียบรัฐบาล จำนวนประมาณ 350 คน นำโดยนายจีระศักดิ์ น้อยก่ำ หรือ สจ.โก้
กลุ่มชมรมเครือข่ายผู้ค้าลอตเตอรี่รายย่อย จ.เลย ได้นัดรวมตัวกันสวมเสื้อสีชมพู และเดินทางมาปักหลักตั้งแต่ช่วงเช้าที่ผ่านมา เพื่อขอความเป็นธรรมกรณีผู้ค้าลอตเตอรี่รายย่อยที่ได้รับผลกระทบจากการมาตรการค้าสลากฯ ของสำนักงานสลากกินแบ่งรัฐบาล โดยมองว่าการแก้ปัญหาสลากฯ เกินราคาของรัฐบาลไม่เป็นธรรม ไม่ครอบคลุมถึงกลุ่มผู้ค้ารายย่อย และเอื้อประโยชน์กลุ่มทุนรายใหญ่ อย่างไรก็ตาม สถานการณ์การชุมนุมเป็นไปอย่างสงบ ขณะที่เจ้าหน้าที่ตำรวจได้นำรั้วแผงเหล็ก พร้อมเจ้าหน้าที่ยืนแถวกั้น และมีการปิดกั้นการจราจรความสงบเรียบร้อย
รัฐมนตรีประจำสำนักนายกรัฐมนตรี กล่าวว่า รัฐบาลคำนึงถึงความเดือดร้อนของประชาชนทุกกลุ่ม และมีเจตนาที่ต้องการแก้ปัญหาสลากแพงโดยไม่มีการเลือกปฏิบัติกลุ่มใดกลุ่มหนึ่งเป็นการเฉพาะ คำนึงถึงเพียงประชาชนทุกคนทั่วประเทศจะต้องได้รับความเป็นธรรม ต้องสามารถซื้อสลากฯ ได้ในราคา 80 บาท ขณะที่รัฐบาลมีความตั้งใจที่จะดูแลพี่น้องประชาชนที่เป็นผู้ค้าสลากทุกกลุ่มด้วยเช่นเดียวกัน ทั้งนี้ ในส่วนของรายละเอียดและข้อเท็จจริง ขอให้ผู้ค้าได้แจ้งประเด็นปัญหาดังกล่าวแก่สำนักงานสลากกินแบ่งรัฐบาลได้โดยตรง ซึ่งหากเป็นความเดือดร้อนที่เกิดขึ้นจริง ทางรัฐบาลจะร่วมมือกับสำนักงานสลากกินแบ่งรัฐบาลและหน่วยงานที่เกี่ยวข้อง ให้ความช่วยเหลือ เยียวยาผู้ค้าสลากรายย่อยอย่างแน่นอน
...............................
วันจันทร์ที่ 22 สิงหาคม 2565
รมว.พม. ลุยแก้ปัญหาที่อยู่อาศัย จ.เชียงใหม่ ช่วยผู้มีรายได้น้อยเช่าบ้านราคาถูก
รมว.พม. ลุยแก้ปัญหาที่อยู่อาศัย จ.เชียงใหม่ ช่วยผู้มีรายได้น้อยเช่าบ้านราคาถูก
วันนี้ (20 ส.ค. 65) เวลา 12.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่ จังหวัดเชียงใหม่ เพื่อขับเคลื่อนงานพัฒนาคุณภาพชีวิตกลุ่มเปราะบางด้านการพัฒนาที่อยู่อาศัยสำหรับผู้มีรายได้น้อย ภายใต้การดำเนินงานของการเคหะแห่งชาติ (กคช.) โดยตรวจเยี่ยมโครงการอาคารเช่าสำหรับผู้มีรายได้น้อย จังหวัดเชียงใหม่ (หนองหอย) อำเภอเมืองเชียงใหม่ และโครงการเคหะชุมชนและบริการชุมชนหารายได้ จังหวัดเชียงใหม่ (สันกำแพง) อำเภอสันกำแพง ทั้งนี้ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหาร นายอัครพล ลีลาจินดามัย กรรมการการเคหะแห่งชาติ และนายทวีพงษ์ วิชัยดิษฐ ผู้ว่าการการเคหะแห่งชาติ ร่วมลงพื้นที่
นายจุติ กล่าวว่า วันนี้ ตนมาลงพื้นที่ตรวจเยี่ยมโครงการอาคารเช่าสำหรับผู้มีรายได้น้อย จังหวัดเชียงใหม่ (หนองหอย) ซึ่งมีความล่าช้าในการก่อสร้างมาหลายปี เนื่องจากเกิดปัญหาต่างๆ ที่ถูกสะสมไว้นาน ต้องเร่งดำเนินการแก้ไขเร่งด่วนที่สุด เพื่อให้สามารถเร่งการก่อสร้างต่อไปได้ และเพื่อให้ประชาชนได้มีที่อยู่อาศัยที่สามารถเช่าในราคาถูกโดยเร็วที่สุด ซึ่งเป็นนโยบายของรัฐบาลที่ได้มอบหมายให้กระทรวง พม. โดย กคช. จัดหาพื้นที่ที่มีอยู่แล้วสร้างที่อยู่อาศัยที่มีราคาถูกให้ประชาชนโดยเร็วที่สุด เพราะว่าวันนี้ภาวะเศรษฐกิจค่าครองชีพสูงมาก นับเป็นทางเลือกที่ดีสำหรับจังหวัดเชียงใหม่ที่เป็นเมืองท่องเที่ยวที่มีอาชีพบริการจำนวนมาก และประชาชนผู้มีรายได้น้อยต้องการที่อยู่อาศัยที่ราคาถูก ซึ่งโครงการนี้จะสามารถตอบโจทย์ดังกล่าวได้ดีที่สุด
นายจุติ กล่าวเพิ่มเติมว่า สำหรับโครงการอาคารเช่าผู้มีรายได้น้อย จังหวัดเชียงใหม่ (หนองหอย) ยังก่อสร้างไม่แล้วเสร็จ ตั้งอยู่ที่ถนนเชียงใหม่ - ลำพูน ตำบลหนองหอย อำเมือง จังหวัดเชียงใหม่ มีลักษณะเป็นอาคารเช่าพักอาศัยสูง 5 ชั้น จำนวน 1 หลัง 102 หน่วย ส่วนโครงการเคหะชุมชนและบริการชุมชนหารายได้ จังหวัดเชียงใหม่ (สันกำแพง) ตั้งอยู่บนถนนเชียงใหม่ - สันกำแพง ตำบลต้นเปา อำเภอสันกำแพง มีลักษณะเป็นบ้านเดี่ยว 2 ชั้น ขนาดประมาณ 50.63 ตารางวา จำนวน 165 หน่วย ราคาเริ่มต้น 2,890,000 บาท ทั้งนี้ ประชาชนผู้สนใจสามารถสอบถามเพิ่มเติมได้ที่ Call Center 1615 หรือ โทร. 09 1047 1263 และ 0 8 4387 3951 หรือจองผ่านระบบออนไลน์ที่ House.nha.co.th
วันศุกร์ที่ 18 มีนาคม 2565
ความคืบหน้าการใช้สิทธิมาตรการรักษาระดับการบริโภคภายในประเทศ ปี 2565
ความคืบหน้ามาตรการรักษาระดับการบริโภคภายในประเทศ ปี 2565 จากข้อมูลสะสม ณ วันที่ 17 มีนาคม 2565 ณ เวลา 23.00 น. มีผู้ใช้สิทธิทุกโครงการรวม 40.85 ล้านราย และมียอดใช้จ่ายรวมทั้งหมด 61,284.74 ล้านบาท
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้ามาตรการรักษาระดับการบริโภคภายในประเทศ ปี 2565 ซึ่งประกอบด้วย โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 และโครงการคนละครึ่ง ระยะที่ 4 พบว่า จากข้อมูลสะสม ณ วันที่ 17 มีนาคม 2565 ณ เวลา 23.00 น. มีผู้ใช้สิทธิทุกโครงการรวม 40.85 ล้านราย และมียอดใช้จ่ายรวมทั้งหมด 61,284.74 ล้านบาท โดยสรุปผลการใช้จ่ายได้ ดังนี้
1. โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิจำนวน 13.34 ล้านราย มียอดการใช้จ่ายรวม 5,089.02 ล้านบาท
2. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิจำนวน 1.26 ล้านราย มียอดการใช้จ่ายรวม 446.12 ล้านบาท
3. โครงการคนละครึ่ง ระยะที่ 4 มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จำนวน 25.46 ล้านราย ซึ่งมียอดใช้จ่าย 54,312.3 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนกลุ่มใหม่ฯ) จำนวน 7.93 แสนราย ซึ่งมียอดใช้จ่าย 1,437.3 ล้านบาท รวมมีผู้ใช้สิทธิทั้งหมดจำนวน 26.25 ล้านราย และยอดการใช้จ่ายรวม 55,749.6 ล้านบาท แบ่งเป็นเงินที่ประชาชนจ่าย 28,352.2 ล้านบาท และรัฐร่วมจ่าย 27,397.4 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 23,300.3 ล้านบาท ร้านธงฟ้า 9,557.7 ล้านบาท ร้าน OTOP 2,497.2 ล้านบาท ร้านค้าทั่วไป 19,301.9 ล้านบาท ร้านบริการ 988.4 ล้านบาท และกิจการขนส่งสาธารณะ 104.1 ล้านบาท สำหรับประชาชนที่ได้รับสิทธิทั้งหมด 26.38 ล้านราย เป็นประชาชนกลุ่มเดิมฯ ที่กดยืนยันสิทธิและมีการใช้สิทธิโครงการฯ ระยะที่ 4 แล้ว จำนวน 25.46 ล้านราย จากจำนวนผู้ใช้จ่ายโครงการคนละครึ่ง ระยะที่ 3 จำนวน 26.35 ล้านราย และในส่วนของผู้ประกอบการ มีผู้ประกอบการที่เข้าร่วมโครงการฯ ระยะที่ 4 แล้วจำนวน 1.35 ล้านราย โดยเป็นผู้ประกอบการรายใหม่ 2.78 หมื่นราย
สำหรับข้อมูลการใช้จ่ายสะสมผ่านฟู้ดเดลิเวอรี่แพลตฟอร์ม โครงการคนละครึ่ง ระยะที่ 4 มีการใช้จ่ายสะสม 1,645.1 ล้านบาท แบ่งเป็นเงินที่ประชาชนจ่าย 854.1 ล้านบาท และรัฐร่วมจ่าย 791.0 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 4 ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์ม มีจำนวน 9.33 หมื่นราย
ทั้ง 3 โครงการดังกล่าวข้างต้น ประชาชนสามารถใช้จ่ายในโครงการต่างๆ ได้จนถึงวันที่ 30 เมษายน 2565 ทั้งนี้ สำหรับผู้ประกอบการร้านค้ารายใหม่ยังสามารถลงทะเบียนเข้าร่วมโครงการคนละครึ่ง ระยะที่ 4 ผ่านwww.คนละครึ่ง.com หรือติดต่อเจ้าหน้าที่กรุงเทพมหานคร เจ้าหน้าที่กระทรวงมหาดไทยในพื้นที่หรือสาขาธนาคารกรุงไทยฯ ได้อย่างต่อเนื่องจนกว่ากระทรวงการคลังจะประกาศปิดรับสมัคร
สำนักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทำการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันอาทิตย์ที่ 22 สิงหาคม 2564
เดินหน้าเพิ่มเตียงผู้ป่วยโควิด-19 ใน กทม.
วันจันทร์ที่ 5 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
​
รัฐบาลเดินหน้าเพิ่มเตียงรองรับผู้ป่วยโควิด-19 ในพื้นที่ กทม. โดยจัดตั้งโรงพยาบาลโรงแรม หรือ Hospitel ร่วมกับ 4 รพ.เอกชน ได้แก่ รพ.เกษมราษฎร์ ธนบุรี ปิยะเวท และ รพ.สหวิทยาการมะลิ รวม 4,424 เตียงเพื่อดูแลผู้ป่วยโควิด-19 ระดับสีเขียว พร้อมทั้งยกระดับศักยภาพ รพ.สนาม 3 แห่ง คือ รพ.สนามราชพิพัฒน์ 1 รพ.ผู้สูงอายุบางขุนเทียน และ รพ.สนามกองทัพบก มณฑลทหารบกที่ 11 รวมรับผู้ป่วยสีเหลืองได้ 490 เตียง และสีแดง 111 เตียง ปัจจุบัน กทม. มีเตียงสำหรับผู้ป่วยสีเขียวอยู่แล้วกว่า 3,000 เตียง และตั้งเป้าหมายจะจัดหาเพิ่มให้ได้ 10,000 เตียง รวมถึงเพิ่มรถนำส่งผู้ป่วยอีก 50 คัน และเสริมศักยภาพศูนย์เอราวัณ 1669 ให้นำส่งผู้ติดเชื้อเข้าสู่ระบบ
การรักษาของ รพ.ได้รวดเร็วยิ่งขึ้น “รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 28 มิถุนายน 2564
อนุทิน” กำชับทุกจังหวัดเฝ้าระวังแรงงานต่างด้าวเข้าพื้นที่ ป้องกันแพร่โควิด
รองนายกรัฐมนตรีและรัฐมนตรีว่าการกระทรวงสาธารณสุข กำชับนายแพทย์สาธารณสุขทุกจังหวัดเฝ้าระวังผู้เดินทางและแรงงานต่างด้าวเข้าพื้นที่ เตรียมพร้อมการรักษาผู้ป่วยโควิดเป็นเครือข่ายในจังหวัดและเขตสุขภาพ ช่วยแบ่งเบาภาระ กทม.
รองนายกรัฐมนตรีและรัฐมนตรีว่าการกระทรวงสาธารณสุข กำชับนายแพทย์สาธารณสุขทุกจังหวัดเฝ้าระวังผู้เดินทางและแรงงานต่างด้าวเข้าพื้นที่ เตรียมพร้อมการรักษาผู้ป่วยโควิดเป็นเครือข่ายในจังหวัดและเขตสุขภาพ ช่วยแบ่งเบาภาระ กทม. พร้อมเพิ่มจำนวนเตียง รพ.บุษราคัมและต่อสัญญาใช้สถานที่ เปิดไอซียูสนามเพิ่ม ตั้งเป้าฉีดวัคซีนกลุ่มผู้สูงอายุและ 7 กลุ่มโรคให้ครบใน 2 เดือน
วันนี้ (28 มิถุนายน 2564) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนพ.เกียรติภูมิ วงศ์รจิต ปลัดกระทรวงสาธารณสุข ประชุมทางไกลผู้ตรวจราชการกระทรวงสาธารณสุข นายแพทย์สาธารณสุขจังหวัด และผู้อำนวยการโรงพยาบาลทั่วประเทศ เพื่อซักซ้อมความเข้าใจรับมือสถานการณ์โรคโควิด 19 โดยนายอนุทิน ให้สัมภาษณ์ว่า ได้สั่งการให้นายแพทย์สาธารณสุขจังหวัดสำรวจทรัพยากรให้พร้อมดูแลผู้ป่วยโควิดและบริหารจัดการการรักษาผู้ป่วยในจังหวัดเป็นเครือข่าย มอบผู้ตรวจราชการทุกเขตสุขภาพบริหารจัดการเตียงและอุปกรณ์การรักษาภาพรวมในเขตสุขภาพ นอกจากนี้ให้ทุกจังหวัดเฝ้าระวังผู้เดินทางเข้ามาในพื้นที่โดยเฉพาะกลุ่มแรงงานกลับบ้าน เนื่องจากไม่สามารถห้ามการเดินทางได้ โดยขอให้ผู้เดินทางรายงานตัว อสม. เฝ้าระวังติดตาม รวมถึงมีการกักตัวตามมาตรการซึ่งเป็นแนวทางเดียวกันกับที่ดำเนินการในปีที่ผ่านมา ถือเป็นการช่วยแบ่งเบาภาระของ กทม.ที่มีการติดเชื้อจำนวนมาก
“กระทรวงสาธารณสุขจะดูแลเรื่องการรักษาพยาบาลอย่างเต็มที่ เพื่อลดการป่วยรุนแรงและลดการเสียชีวิต โดยจะเพิ่มจำนวนเตียงในโรงพยาบาลบุษราคัม ซึ่งมีศักยภาพเพิ่มได้อีกหลายพันเตียง โดยวันนี้จะไปหารือกับทางเมืองทองธานี เพื่อขอต่อสัญญาใช้สถานที่ นอกจากนี้ ยังร่วมกับกองทัพบกจัดทำcohort ward และไอซียูสนาม 186 เตียงที่มณฑลทหารบกที่ 11” นายอนุทินกล่าว
นายอนุทินกล่าวต่อว่า ส่วนการป้องกันไม่ให้ติดเชื้อเพิ่มขึ้น ต้องอาศัยความร่วมมือกับหน่วยงานความมั่นคงและฝ่ายปกครอง เฝ้าระวังการหลบหนีหรือลักลอบเข้าประเทศ สำหรับการฉีดวัคซีนโควิด ขณะนี้ฉีดแล้วมากกว่า 9 ล้านโดส เชื่อว่าจะสามารถฉีดได้ถึง 10 ล้านโดสตามเป้าหมายภายในเดือนมิถุนายนนี้ นอกจากนี้ได้กำชับให้ดำเนินการฉีดวัคซีนตามนโยบายของ ศบค.ในช่วงเดือนกรกฎาคม-สิงหาคม เน้นฉีดวัคซีนในกลุ่มผู้สูงอายุและ 7 กลุ่มโรค ที่ได้ลงทะเบียนผ่านหมอพร้อมให้ครบถ้วน เพื่อป้องกันการป่วยรุนแรงและลดการเสียชีวิต ส่วนยาฟาวิพิราเวียร์ องค์การเภสัชกรรมจัดหามาอย่างเพียงพอในทุกเดือน ล่าสุดมีข่าวดีว่า สำนักงานคณะกรรมการอาหารและยา (อย.) อาจจะขึ้นทะเบียนยาฟาวิพิราเวียร์ที่องค์การเภสัชกรรมใช้สารตั้งต้นมาผลิตในชื่อ“ฟาเวียร์”ได้ในกลางเดือนกรกฎาคมนี้ เนื่องจากผ่านการทดสอบชีวสมมูลแล้ว โดยเดือนสิงหาคมจะผลิตได้เดือนละ 2 ล้านเม็ด
********************************* 28 มิถุนายน 2564
วันพฤหัสบดีที่ 25 พฤศจิกายน 2564
โฆษกรัฐบาลยืนยัน “นายกฯ” ย้ำดูแลชาวนาและเกษตรกร เดินหน้าจ่ายเงินช่วยเหลือโครงการประกันรายได้เกษตรกรผู้ปลูกข้าว ชาวนาฝากขอบคุณนายกรัฐมนตรีและรัฐบาล
โฆษกรัฐบาลยืนยัน “นายกฯ” ย้ำดูแลชาวนาและเกษตรกร เดินหน้าจ่ายเงินช่วยเหลือโครงการประกันรายได้เกษตรกรผู้ปลูกข้าว ชาวนาฝากขอบคุณนายกรัฐมนตรีและรัฐบาล
วันที่ 25 พ.ย.64 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยและเข้าใจความเดือดร้อนและทุกข์ของพี่น้องเกษตรกรผู้ปลูกข้าวที่ยังรอรับเงินประกันรายได้ตามนโยบายประกันรายได้ของรัฐบาล ซึ่งขณะนี้ รัฐบาลสามารถจัดสรรเงินให้ความช่วยเหลือพี่น้องเกษตรกรได้เพิ่มเติมอีก 155,000 ล้านบาท ซึ่งจะนำเข้าสู่การประชุมคณะรัฐมนตรี เพื่อพิจารณาอนุมัติภายในวันอังคารหน้า (30 พ.ย. 64) จากนั้น ก็ให้ธนาคารเพื่อการเกษตรและสหกรณ์การเกษตร (ธ.ก.ส.) เร่งเบิกจ่ายโอนถึงบัญชีพี่น้องเกษตรกรโดยตรงต่อไป ซึ่งพี่น้องเกษตรกรชาวนาผู้ปลูกข้าวทราบแล้ว สบายใจและฝากขอบคุณท่านนายกรัฐมนตรีและรัฐบาลมาด้วย
โดยในการประชุมคณะกรรมการนโยบายการเงินการคลังของรัฐ วานนี้ (24 พ.ย.64) ที่มีนายกรัฐมนตรีเป็นประธาน เห็นชอบปรับกรอบอัตรายอดคงค้างรวมทั้งหมดของภาระที่รัฐต้องชดเชยค่าใช้จ่ายหรือการสูญเสียรายได้ในการดำเนินกิจกรรม มาตรการ หรือโครงการตามที่กำหนดไว้ในมาตรา 28 จากไม่เกินร้อยละ 30 เป็นไม่เกินร้อยละ 35 เป็นระยะเวลา 1 ปี สำหรับปีงบประมาณ 2565 เพื่อเปิดวงเงินให้สำหรับโครงการประกันรายได้พืชผล ส่งผลให้มีวงเงินตามมาตรา 28 ฯ เพิ่มอีก 155,000 ล้านบาท ซึ่งเมื่อรวมกับวงเงินคงเหลือ (ณ วันที่ 19 พ.ย. 64) จำนวน 5,360 ล้านบาท เป็น 160,360 ล้านบาท ทำให้มีวงเงินเพียงพอสำหรับการจ่ายชดเชยประกันรายได้ให้กับเกษตรกรผู้ปลูกข้าวและยางพารา ในรอบที่ 2 ได้ จากนี้ จะได้มีการออกประกาศคณะกรรมการนโยบายการเงินการคลังของรัฐ เรื่อง กำหนดอัตราชดเชยค่าใช้จ่ายหรือการสูญเสียรายได้ของหน่วยงานของรัฐในการดำเนินกิจกรรม มาตรการ หรือโครงการตามที่กำหนดไว้ในมาตรา 28 ต่อไป ซึ่งในการประชุม ครม. สัปดาห์หน้า จะสามารถพิจารณาอนุมัติโครงการประกันรายได้ข้าวในส่วนที่เหลือ และโครงการประกันรายได้ของเกษตรกรผู้ปลูกยางพารา เพื่อจ่ายเงินประกันรายได้ให้กับเกษตรกรได้ภายในเดือน ธ.ค. 64
นายธนกรยืนยันว่า นายกรัฐมนตรีและรัฐบาลให้ความสำคัญในการช่วยเหลือเกษตรกรตามโครงการประกันรายได้เกษตรกรผู้ปลูกข้าวพร้อมมาตรการคู่ขนาน เพราะเป็นโครงการสำคัญ จำเป็นที่ต้องดำเนินการ เนื่องจากเป็นนโยบายที่รัฐบาลแถลงไว้ต่อสภา จึงสั่งการกระทรวงการคลัง สำนักงบประมาณ และกระทรวงพาณิชย์ เร่งจ่ายเงินประกันรายได้ให้กับพี่น้องเกษตรกรผู้ปลูกข้าว ในส่วนที่ยังค้างจ่าย ด้วยวิธีการที่เหมาะสมตามกฎหมาย ภายใต้การดูแลการใช้จ่ายของภาครัฐ ที่ต้องดำเนินการโดยรักษาวินัยการเงินการคลังอย่างเคร่งครัดด้วย
วันเสาร์ที่ 5 มีนาคม 2565
ดีอีเอส พบข่าวจริงเกี่ยวกับโควิดชิงพื้นที่บนโซเชียลได้มากขึ้น
ดีอีเอส พบข่าวจริงเกี่ยวกับโควิดชิงพื้นที่บนโซเชียลได้มากขึ้น
กระทรวงดิจิทัลฯเผยศูนย์ต่อต้านข่าวปลอมได้รับผลตรวจสอบสัปดาห์นี้แล้ว45เรื่องโดย9เรื่องเป็นข่าวเกี่ยวกับโควิดและเป็นข่าวจริงส่งสัญญาณคนไทยตระหนักรู้เท่าทันข่าวสารบนโซเชียลเพิ่มขึ้น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าผลการมอนิเตอร์และรับแจ้งข่าวปลอมประจำสัปดาห์ระหว่างวันที่25ก.พ.-3มี.ค. 65โดยศูนย์ต่อต้านข่าวปลอมพบว่ามีข้อความเข้ามาทั้งสิ้น11,456,915ข้อความโดยจากการคัดกรองมีข้อความที่ต้องดำเนินการตรวจสอบ(Verify)จำนวน185ข้อความรวมเรื่องที่ต้องดำเนินการตรวจสอบ94เรื่องในจำนวนนี้เป็นข่าวเกี่ยวกับโควิด25เรื่อง
ด้านความคืบหน้าในการประสานงานเพื่อตรวจสอบล่าสุดได้รับผลตอบกลับมาแล้ว45เรื่องในจำนวนนี้เป็นข่าวเกี่ยวกับโควิดโดยตรง9เรื่องซึ่งทุกเรื่องยืนยันแล้วว่าเป็นข่าวจริงผลลัพธ์ดังกล่าวสะท้อนว่าประชาชนมีความตื่นตัวมากขึ้นในการแจ้งเบาะแสการตรวจสอบข้อมูลข่าวสารที่เผยแพร่อยู่ในช่องทางออนไลน์ก่อนส่งต่อโดยเฉพาะในประเด็นข่าวที่เป็นเรื่องใกล้ตัว
“ข่าวจริงเหล่านี้นับเป็นข้อมูลที่มีประโยชน์กับประชาชนช่วยบรรเทาความหวาดวิตกเกี่ยวกับสถานการณ์โควิด-19เพิ่มช่องทางการเข้าถึงข้อมูลข่าวสารที่ถูกต้องจากภาครัฐสู่ประชาชนได้แก่เรื่องผู้ติดเชื้อโควิด-19ที่ไม่มีอาการไม่จำเป็นต้องกินยาฟาวิพิราเวียร์ เรื่องสธ.เตรียมจัดบริการเพิ่มสำหรับผู้ติดเชื้อโควิด19แบบผู้ป่วยนอกเจอแจกจบเริ่ม1มี.ค.นี้ เรื่องสปสช.เปิดรับสมัครจิตอาสาช่วยตอบคำถามผ่านไลน์สปสช.ประสานผู้ติดเชื้อโควิด-19เข้าระบบการรักษาที่บ้านเรื่องศูนย์ฉีดวัคซีนกลางบางซื่อเปิดWalk inฉีดวัคซีนเข็ม1, 2, 3และ4ทั้งคงไทยและชาวต่างชาติอายุ12ปีขึ้นไปตั้งแต่วันที่2มี.ค. 65เป็นต้น”นางสาวนพวรรณกล่าว
ทั้งนี้กระทรวงฯยังต้องการความร่วมมือจากประชาชนอย่างต่อเนื่องในการทำงานแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**************
วันศุกร์ที่ 27 พฤษภาคม 2565
พม. ดึงเครือข่ายภาคเหนือพัฒนาความร่วมมือ ยกระดับการป้องกันและปราบปรามค้ามนุษย์
พม. ดึงเครือข่ายภาคเหนือพัฒนาความร่วมมือ ยกระดับการป้องกันและปราบปรามค้ามนุษย์
วันที่ 26 พ.ค. 65เวลา 16.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า กระทรวงการพัฒนาสังคมและความมั่นคงของมนุษย์ (พม.) โดยกองต่อต้านการค้ามนุษย์ ในฐานะหน่วยประสานงานตามกฎหมายว่าด้วยการป้องกันและปราบปรามการค้ามนุษย์ของประเทศไทย ได้ขับเคลื่อนการประสานงานกับภาคีเครือข่ายทุกภาคส่วนอย่างเข้มแข็ง และได้เพิ่มความพยายามในการป้องกันและแก้ไขปัญหาการค้ามนุษย์ให้มีประสิทธิภาพอย่างต่อเนื่อง อีกทั้งสนับสนุนการเข้ามามีส่วนร่วมขององค์กรเอกชนและภาคีเครือข่ายภาคประชาสังคม ซึ่งมีส่วนสำคัญที่ช่วยกันผนึกกำลังและประสานความร่วมมือให้ประเทศไทยสามารถยกระดับการป้องกันและปราบปรามการค้ามนุษย์ให้ดีขึ้น ทั้งนี้ จึงได้จัดโครงการการพัฒนาความร่วมมือกับองค์กรเอกชนในการป้องกันและปราบปรามการค้ามนุษย์ ระหว่างวันที่ 24 - 26 พฤษภาคม 2565 ณ โรงแรมวินทรี ซีตี้ รีสอร์ท อำเภอเมือง จังหวัดเชียงใหม่ โดยมีผู้เข้าร่วมโครงการฯ รวมทั้งสิ้นจำนวน 122 คน ประกอบด้วย ผู้แทนจากองค์กรเอกชนด้านการป้องกันและปราบปรามการค้ามนุษย์ ในพื้นที่ภาคเหนือ ทีม One Home พม. จังหวัดในพื้นที่ภาคเหนือ สถานคุ้มครองสวัสดิภาพผู้เสียหายจากการค้ามนุษย์ (สคม.) บ้านสองแคว จังหวัดพิษณุโลก และสถานคุ้มครองสวัสดิภาพผู้เสียหายจากการค้ามนุษย์ (สคม.) จังหวัดเชียงราย สำนักงานส่งเสริมและสนับสนุนวิชาการ 8 และ 9 กรมการปกครอง สำนักงานตำรวจแห่งชาติ สำนักงานตรวจคนเข้าเมือง กระทรวงแรงงาน และกองอำนวยการรักษาความมั่นคงภายในราชอาณาจักร (กอ.รมน.)
นางสาวแรมรุ้งกล่าวเพิ่มเติมว่า ตนเชื่อว่า พลังความร่วมมือของทุกองค์กร ทุกภาคส่วน มีเจตนารมณ์อันแน่วแน่ที่จะแก้ไขปัญหาการค้ามนุษย์ เช่นเดียวกับ กระทรวง พม. ที่มุ่งมั่นให้เครือข่ายทุกภาคส่วนเข้ามามีส่วนร่วมกันดำเนินงานให้เห็นผลสัมฤทธิ์เป็นรูปธรรม และการสร้างความเข้าใจร่วมกันเป็นอีกวิธีการหนึ่งที่จะทำให้การทำงานบรรลุวัตถุประสงค์ได้ตามความมุ่งหมาย ซึ่งกระทรวง พม. รวมทั้งหน่วยงานภาครัฐไม่สามารถดำเนินงานได้สำเร็จ หากขาดพลังจากทุกภาคีเครือข่ายที่จะช่วยเติมเสริมพลังซึ่งกันและกันทั้งนี้ กระทรวง พม. จึงมุ่งเน้นการสร้างการรับรู้และความเข้าใจทิศทางการทำงานร่วมกัน และสนับสนุนการมีส่วนร่วมในการป้องกันและปราบปรามการค้ามนุษย์ ทั้งในเชิงป้องกันปัญหา การคุ้มครองช่วยเหลือ การแจ้งเบาะแส ตลอดจนการพัฒนากลไกการดำเนินงานเพื่อรองรับสถานการณ์ปัญหาการค้ามนุษย์ในอนาคตที่อาจมาพร้อมการเปลี่ยนแปลงทางสังคมที่เกิดขึ้น จนกระทั่งนำไปสู่การแก้ไขปัญหาการค้ามนุษย์ได้อย่างแท้จริง และประเทศไทยจะได้รับการจัดระดับผลการดำเนินการด้านการป้องกันและปราบปรามการค้ามนุษย์ที่ดีขึ้นต่อไป
วันศุกร์ที่ 26 พฤศจิกายน 2564
สรุปเงินลงทุนโครงการโครงสร้างพื้นฐานหลักอีอีซี 4 โครงการ
สรุปเงินลงทุนโครงการโครงสร้างพื้นฐานหลักอีอีซี 4 โครงการ
ปัจจุบันโครงสร้างพื้นฐานสำคัญ ในพื้นที่อีอีซี ซึ่งเป็นโครงการร่วมลงทุน รัฐ - เอกชน หรือ PPP (Public Private Partnership) ได้เซ็นสัญญาร่วมลงทุนกับเอกชนแล้ว 4 โครงการ ได้แก่ โครงการรถไฟความเร็วสูงเชื่อมสามสนามบิน โครงการพัฒนาสนามบินอู่ตะเภาและเมืองการบินภาคตะวันออก โครงการท่าเรืออุตสาหกรรมมาบตาพุด ระยะที่ 3 และโครงการท่าเรือแหลมฉบังระยะที่ 3 ในส่วนของท่าเทียบเรือ F โดยมีมูลค่าลงทุนรวมสูงถึง 654,921 ล้านบาท เป็นการลงทุนภาคเอกชน 416,080 ล้านบาท (ร้อยละ 64) และเป็นการลงทุนของภาครัฐ 238,841 ล้านบาท (ร้อยละ 36) โดยภาคเอกชนจะให้ผลตอบแทนภาครัฐ 440,193 ล้านบาท และรัฐได้ผลตอบแทนสุทธิ 210,352 ล้านบาท
ทั้งนี้ ถือเป็นผลสำเร็จครั้งสำคัญของอีอีซี ที่ได้ขับเคลื่อนการลงทุนเพื่อยกระดับโครงสร้างพื้นฐานขนาดใหญ่ที่ทำให้เกิดผลประโยชน์ต่อประเทศและประชาชนคนไทยทั้งในปัจจุบันและอนาคต ซึ่งสะท้อนให้เห็นถึงหลักฐานเชิงประจักษ์ที่เป็นนวัตกรรมใหม่เพื่อการลงทุนของประเทศ ภายใต้หลักคิด 4 ประการ ได้แก่
ประเทศไทยก้าวไปสู่การพึ่งพาตนเอง
การลงทุนโครงสร้างพื้นฐานหลักในอีอีซีครั้งนี้ ไม่พึ่งพิงเงินกู้จากต่างประเทศต่างจากอดีตที่ผ่านมา ที่การลงทุนต้องกู้เงินต่างประเทศมาทำโครงการ อันจะทำให้เกิดภาระทางการคลังในระยะยาวที่ต้องทยอยชำระเงินต้นและดอกเบี้ยเงินกู้
เอกชนไทย ธุรกิจไทย แข็งแรง ร่วมกระบวนการพัฒนาประเทศได้
ความร่วมมือภาครัฐและเอกชนแบบลงตัว สะท้อนถึงภาคเอกชนไทยมีความแข็งแกร่งเป็นแกนหลักนำพันธมิตรบริษัทต่างชาติ มาร่วมทำงานให้คนไทยด้วยกัน แนวทางใหม่ที่เกิดขึ้นนี้ คือ การใช้บริษัทไทย ใช้คนไทย และใช้เงินไทยในการลงทุนที่จะสร้างงานและเงินหมุนเวียนในประเทศ เกิดการทวีคูณต่อระบบเศรษฐกิจ (Multiplier effect) เพิ่มขึ้นหลายเท่า กว่ามูลค่าการลงทุน 6 แสนล้าน
เกิดการสร้างงาน และสร้างรายได้ให้กับบริษัทไทย รายใหญ่และรายเล็ก รวมทั้งระดับชุมชน นอกจากนั้นยังสร้างรายได้จากภาษี โดยเฉพาะภาษีทางอ้อมจำนวนมาก
รัฐไม่ต้องใช้งบประมาณ และได้ผลตอบแทนสุทธิสูงถึง 2 แสนล้านบาท
สินทรัพย์ที่นำมาดำเนินการลงทุนโครงสร้างพื้นฐานโดยบริหารร่วมกับเอกชนถือเป็นการสร้างมูลค่าเพิ่ม เกิดมูลค่าลงทุนมากกว่า 650,000 ล้านบาท ทำให้รัฐบาลประหยัดงบประมาณของประเทศ และยังสร้างรายได้สุทธิให้กับภาครัฐ เป็นมูลค่าปัจจุบันมากกว่า 200,000 ล้านบาท
เอกชนร่วมเสี่ยงกับภาครัฐ คือการสร้างมั่นใจในอนาคตของประเทศ
การลงทุนโครงสร้างพื้นฐานหลักในอีอีซีทั้ง 4 โครงการ ที่เป็นการร่วมทุน รูปแบบ PPP แสดงให้เห็นว่า รัฐ-เอกชน สามารถร่วมมือกันสร้างประโยชน์ให้กับประเทศได้ และการที่เอกชนมั่นใจนำเงินมาลงทุน ร่วมเสี่ยงกับรัฐบาล คือการการันตีความร่วมมือกันอย่างมั่นใจในอนาคต
ทำให้ประเทศไทย กำลังก้าวสู่การสร้างอนาคตใหม่ร่วมกันทั้งประเทศ รัฐ - เอกชน และประชาชน ให้แก่คนไทยทุกอย่างยั่งยืน
วันจันทร์ที่ 28 มิถุนายน 2564
คนไทยไม่ทิ้งกัน! ภาคเอกชนปันน้ำใจสู่ สป. มอบตู้ควบคุมอุณหภูมิเก็บวัคซีนโควิด-19
สำนักงานปลัดกระทรวงกลาโหม รับมอบตู้เก็บวัคชีนโควิด-19 จากภาคเอกชน
เพื่อนำส่งมอบให้โรงพยาบาลเหล่าทัพ ที่ปฏิบัติงานป้องกันและแก้ไขการแพร่ระบาดของโรคโควิด-19 โดยมี พลเอก ชูชาติ บัวขาว รองปลัดกระทรวงกลาโหม เป็นประธานในพิธีการรับมอบตู้เก็บวัคชีนและอุปกรณ์ในการเก็บรักษาวัคซีน โควิด-19 จากบริษัท ไทยเบฟเวอเรจ จำกัด (มหาชน) และกลุ่มอุตสาหกรรมไฟฟ้าอิเล็กทรอนิกส์และโทรคมนาคม สภาอุตสาหกรรมแห่งประเทศไทย
สำหรับตู้เก็บวัคซีนโควิด-19 นี้ได้ส่งมอบต่อให้กับหน่วยราชการในสังกัดกระทรวงกลาโหม และโรงพยาบาลเหล่าทัพ ได้แก่ โรงงานเภสัชกรรมทหาร ศูนย์การอุตสาหกรรมป้องกันประเทศและพลังงานทหาร โรงพยาบาลค่ายจักรพงษ์ โรงพยาบาลอาภากรเกียรติวงศ์ ฐานทัพเรือสัตหีบ และโรงพยาบาลทหารอากาศ ดอนเมือง โดยจะนำตู้เก็บรักษาวัคซีนโควิด-19 นี้ไปใช้ในภารกิจป้องกันและแก้ไขการแพร่ระบาดของโรคโควิด-19 ที่กำลังเป็นปัญหาอยู่ในปัจจุบัน
วันจันทร์ที่ 28 มิถุนายน 2564
“ศูนย์วัฒนธรรมอาเซียน” กลับมาเปิดให้บริการตั้งแต่วันที่ 22 มิ.ย.นี้ หลังกรุงเทพมหานครมีมาตรการผ่อนคลายให้ศูนย์การเรียนรู้เปิดให้บริการได้
“ศูนย์วัฒนธรรมอาเซียน” กลับมาเปิดให้บริการตั้งแต่วันที่ 22 มิ.ย.นี้ หลังกรุงเทพมหานครมีมาตรการผ่อนคลายให้ศูนย์การเรียนรู้เปิดให้บริการได้
“ศูนย์วัฒนธรรมอาเซียน” กลับมาเปิดให้บริการตั้งแต่วันที่ 22 มิ.ย.นี้ หลังกรุงเทพมหานครมีมาตรการผ่อนคลายให้ศูนย์การเรียนรู้เปิดให้บริการได้
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กรุงเทพมหานคร ได้มีประกาศกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่ 33) ได้ประกาศให้ศูนย์การเรียนรู้สามารถเปิดดำเนินการได้ ภายใต้มาตรการเฝ้าระวัง ป้องกันการแพร่ระบาดโรคติดเชื้อไวรัสโคโรนา 2019 (โควิด-19) ดังนั้น “ศูนย์วัฒนธรรมอาเซียน” กระทรวงวัฒนธรรม ที่อยู่ชั้น 3 หอศิลป์ร่วมสมัยราชดำเนิน กรุงเทพฯ ขณะนี้เปิดให้บริการแล้วตั้งแต่วันที่ 22 มิ.ย. 2564 โดยเปิดให้บริการนิทรรศการถาวรทั้งหมด 6 โซน ได้แก่ เราอยู่ร่วมกัน ผูกพันหนึ่งเดียว เที่ยวไปในอาเซียน เยี่ยมเยียนครัวริมทาง เรียนรู้กลางสวน และชวนกันสร้างสรรค์ ให้ประชาชนได้เปิดประสบการณ์ด้านวัฒนธรรมธรรมอาเซียนผ่านเทคโนโลยีการนำเสนอที่ทันสมัย ผู้ชมจะได้เยี่ยมชมสถานที่สำคัญของประเทศสมาชิกอาเซียนทั้ง 10 ประเทศ ผ่านประตูอยู่สบายอาเซียน ทดลองสวมใส่ชุดประจำชาติอาเซียนและถ่ายภาพที่ระลึกกับฉากหลังสถานที่สำคัญของแต่ละประเทศ รวมถึงเรียนรู้การปรุงอาหารจากพ่อครัวแม่ครัวอาเซียนที่มาสร้างเมนูอาหารยอดนิยมของแต่ละประเทศ รวมทั้งเปิดพื้นที่เป็น Working space ในบรรยากาศสวนสำหรับการค้นคว้าหาข้อมูลอาเซียน
รัฐมนตรีว่าการกระทรวงวัฒนธรรม กล่าวอีกว่า ขณะเดียวกันช่วงเดือน ก.ค. - ธ.ค.2564 ศูนย์วัฒนธรรมอาเซียนจะจัดนิทรรศการและกิจกรรมพิเศษอื่นๆเพิ่มเติมอีกด้วย โดยติดตามข้อมูลข่าวสารและสาระน่ารู้ด้านวัฒนธรรมอาเซียน รวมทั้งการเล่นเกมตอบคำถามชิงรางวัลผ่าน Facebook Fanpage และ Instagram ศูนย์วัฒนธรรมอาเซียน ซึ่งประชาชนที่ไม่สามารถมาชมนิทรรศการได้ ศูนย์วัฒนธรรมอาเซียนอยู่ระหว่างการจัดทำ Virtual tour และวีดิทัศน์นำชมศูนย์ฯ เพื่อเผยแพร่ในช่องทางออนไลน์โดยรับชมได้ในเร็วๆนี้ ทั้งนี้ ศูนย์วัฒนธรรมอาเซียน เปิดให้บริการทุกวันอังคาร-วันอาทิตย์ (ปิดวันจันทร์และวันหยุดนักขัตฤกษ์) ตั้งแต่เวลา 10.00 - 17.00 น. โดยปฏิบัติตามมาตรการของกระทรวงสาธารณสุขและประกาศของคณะกรรมการโรคติดต่อกรุงเทพมหานครอย่างเคร่งครัดเพื่อป้องกันการแพร่ระบาดของโรคโควิด-19
วันศุกร์ที่ 25 มีนาคม 2565
รฟม. ให้การต้อนรับคณะเยี่ยมชมดูงานจากสำนักงานปลัดกระทรวงพลังงาน
ในโอกาสเยี่ยมชมศูนย์ข้อมูลข่าวสารของ รฟม.
นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย กระทรวงคมนาคม ให้การต้อนรับ นายหร่อหยา จันทรัตนา ผู้ตรวจราชการกระทรวงพลังงาน และคณะเยี่ยมชมดูงานจากสำนักงานปลัดกระทรวงพลังงาน เนื่องในโอกาสเยี่ยมชมและศึกษาดูงานศูนย์ข้อมูลข่าวสารของ การการรถไฟฟ้าขนส่งมวลชนแห่งประเทศไทย(รฟม.) ซึ่งได้รับรางวัลประกาศเกียรติคุณศูนย์ข้อมูลข่าวสารของราชการโดดเด่น 3 ปีซ้อน ในปี พ.ศ.2562 - 2564
ในโอกาสนี้ รฟม. ได้นำเสนอข้อมูลภาพรวมการดำเนินงานของศูนย์ พร้อมทั้งได้ร่วมแลกเปลี่ยนข้อมูลระหว่างหน่วยงาน เช่น การบริหารจัดการศูนย์ แนวทางปฏิบัติด้านการพัฒนาศูนย์ ตามเกณฑ์ศูนย์ข้อมูลข่าวสารโดดเด่น เป็นต้น เพื่อเป็นประโยชน์ในการนำไปปรับใช้หรือเป็นแนวทางในการพัฒนาการดำเนินงานศูนย์ข้อมูลข่าวสารของแต่ละหน่วยงาน รวมถึงอำนวยความสะดวกให้แก่ประชาชนต่อไป
สำหรับศูนย์ข้อมูลข่าวสารของ รฟม. ได้ให้บริการข้อมูลข่าวสารของราชการตามพระราชบัญญัติ ข้อมูลข่าวสารของราชการ พ.ศ. 2540 โดยให้บริการประชาชนตามหลักการ “เปิดเผยเป็นหลัก ปกปิดเป็นข้อยกเว้น” ทั้งนี้ประชาชนสามารถติดต่อศูนย์ข้อมูลข่าวสารได้ที่ศูนย์ราชการสะดวก การรถไฟฟ้าขนส่งมวลชนแห่งประเทศไทย อาคาร 1 ชั้น 1 เลขที่ 175 ถนนพระราม 9 แขวงห้วยขวาง เขตห้วยขวาง กรุงเทพมหานคร หรือเว็บไซต์ศูนย์ข้อมูล ข่าวสารอิเล็กทรอนิกส์ http://www.oic.go.th/infocenter6/603/ หรือช่องทางออนไลน์ที่ Line@mrtacontactcenter และ Call Center 0 2716 4044 ในวันและเวลาราชการ
วันอาทิตย์ที่ 14 พฤศจิกายน 2564
สธ. จัดฉีดวัคซีนโควิดในกลุ่มคนต่างด้าว ให้ทุกคนในประเทศอยู่กับโควิด 19 ได้อย่างปลอดภัย
กระทรวงสาธารณสุข ขอความร่วมมือหน่วยงานทุกภาคส่วนและนายจ้าง สำรวจและนำแรงงานต่างด้าว
ทั้งที่ได้รับอนุญาตแล้วและไม่ได้รับอนุญาต นัดหมายเข้ารับการฉีดวัคซีนโควิด 19 ได้ที่หน่วยบริการฉีดวัคซีนทุกแห่ง เพื่อเร่งสร้างภูมิคุ้มกันให้ครอบคลุม ลดการแพร่ระบาด และ
กระทรวงสาธารณสุข ขอความร่วมมือหน่วยงานทุกภาคส่วนและนายจ้าง สำรวจและนำแรงงานต่างด้าว
ทั้งที่ได้รับอนุญาตแล้วและไม่ได้รับอนุญาต นัดหมายเข้ารับการฉีดวัคซีนโควิด 19 ได้ที่หน่วยบริการฉีดวัคซีนทุกแห่ง เพื่อเร่งสร้างภูมิคุ้มกันให้ครอบคลุม ลดการแพร่ระบาด และสามารถใช้ชีวิตอยู่กับโควิด 19 ได้อย่างปลอดภัย
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กระทรวงสาธารณสุขได้เริ่มฉีดวัคซีนโควิด 19 ตั้งแต่ปลายเดือนกุมภาพันธ์ 2564 ถึงปัจจุบันฉีดไปแล้ว 84,467,371 โดส เป็นเข็มที่ 1 จำนวน 45,204,553 คน คิดเป็น 62.8% ของประชากร และจะพยายามติดตามผู้ที่ยังไม่ได้รับการฉีดวัคซีนมารับการฉีดให้มากที่สุด โดยขยายการให้วัคซีนไปถึงกลุ่มแรงงานต่างด้าวทั้งที่ขึ้นทะเบียนถูกต้องและไม่ได้ขึ้นทะเบียน ได้แก่ แรงงานต่างด้าวภาคประมงและคนประจำเรือไทยในจังหวัดชายทะเล 21 จังหวัด, แรงงานต่างด้าวในสถานประกอบการ/บ้าน, แรงงานต่างด้าวตามเขตชายแดน รวมถึงกลุ่มที่หนีภัยสู้รบในศูนย์พักพิง จ.ราชบุรี กาญจนบุรี แม่ฮ่องสอนและตาก ตลอดจนกลุ่มอื่นๆ ที่ไม่ใช่สัญชาติไทยทั้งหมด ซึ่งจะเป็นการสร้างภูมิคุ้มกันให้ครอบคลุมประชากรทุกกลุ่มที่อยู่ในประเทศ ช่วยลดการแพร่ระบาดของโรคโควิด 19 ทำให้ทุกคนในประเทศสามารถใช้ชีวิตอยู่กับโรคโควิด 19 ได้อย่างปลอดภัย
นายแพทย์เกียรติภูมิ กล่าวต่อว่า ในการดำเนินการคณะกรรมการโรคติดต่อจังหวัด/กรุงเทพมหานคร
จะร่วมกับหน่วยงานที่รับผิดชอบแต่ละกลุ่มเป้าหมาย สำรวจและจัดทำทะเบียนรายชื่อส่งให้หน่วยบริการสาธารณสุขนัดหมายเข้ารับการฉีดวัคซีน ซึ่งอาจมีการจัดบริการเคลื่อนที่ในบางพื้นที่ที่เข้าถึงยาก เพื่อให้เกิดความครอบคลุมยิ่งขึ้น โดยจะใช้สูตรไข้วซิโนแวคตามด้วยแอสตร้าเซนเนก้า ให้เกิดภูมิคุ้มกันในระยะเวลาที่รวดเร็ว พร้อมทั้งลงข้อมูลการฉีดวัคซีนในระบบ MOPH IC ส่วนผู้ที่ไม่มีเลขหมายประจำตัว จะใช้วิธีสร้างฐานข้อมูลตัวแปร (Generate Code) เพื่อให้บันทึกข้อมูลและออกเอกสารรับรองการฉีดวัคซีนได้ด้วย ซึ่งวัคซีนขณะนี้มีเพียงพอ ไม่กระทบกับการให้บริการประชาชนทั่วไป ดังนั้น ขอความร่วมมือให้นายจ้างนำแรงงานต่างด้าวในปกครองที่ยังไม่ได้รับการฉีดวัคซีนโควิด 19 ลงทะเบียนเพื่อรับการฉีดวัคซีนได้ที่หน่วยบริการฉีดวัคซีนในพื้นที่
****************************** 14 พฤศจิกายน 2564
วันพุธที่ 9 มีนาคม 2565
นายกรัฐมนตรี เปิดงานวันสตรีสากล 2565 มุ่งเสริมพลังสตรี ร่วมตัดสินใจ ลดผลกระทบภัยพิบัติจากธรรมชาติและสิ่งแวดล้อม
นายกรัฐมนตรี เปิดงานวันสตรีสากล 2565 มุ่งเสริมพลังสตรี ร่วมตัดสินใจ ลดผลกระทบภัยพิบัติจากธรรมชาติและสิ่งแวดล้อม
วันที่ 8 มี.ค. 65 เวลา 15.00 น. พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดงานวันสตรีสากล ประจำปี 2565 ภายใต้แนวคิด "เสริมพลังสตรี ร่วมตัดสินใจ ลดผลกระทบภัยพิบัติจากธรรมชาติและสิ่งแวดล้อม" พร้อมมอบโล่ประกาศเกียรติคุณแก่สตรี บุคคล และหน่วยงานองค์กรดีเด่น จากทั่วประเทศ จำนวน 16 สาขา รวมจำนวน 57 รางวัล โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวรายงาน ทั้งนี้ การจัดงานในรูปแบบ New Normal ภายใต้สถานการณ์การแพร่ระบาดของโควิด - 19 โดยมีการถ่ายทอดสดผ่านระบบ Live streaming เพื่อให้ประชาชนทั่วไปได้มีส่วนร่วมในการรับรู้และตระหนักถึงความสำคัญของพลังสตรีไทย ณ ห้องประชุม ชั้น 2 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
พลเอก ประยุทธ์ กล่าวว่า ประเทศไทยให้ความสำคัญกับสตรี และได้จัดงานวันสตรีสากลมาอย่างต่อเนื่อง เพื่อเป็นการให้เกียรติและยกย่องสตรี รัฐบาลมุ่งหวังผลักดันให้พลังของสตรีมีส่วนสำคัญในการขับเคลื่อนเศรษฐกิจและสังคมของประเทศ โดยการผลักดันให้สตรีได้มีส่วนร่วม ส่งเสริมเศรษฐกิจชุมชน เพื่อเป็นการสร้างอาชีพให้สตรีมีรายได้ที่มั่นคง เป็นการยกระดับคุณภาพชีวิตของสตรีทั่วประเทศ ซึ่งการจัดงานวันสตรีสากล ปี 2565 ภายใต้แนวคิด "เสริมพลังสตรี ร่วมตัดสินใจ ลดผลกระทบภัยพิบัติจากธรรมชาติและสิ่งแวดล้อม" เพื่อให้สตรีมีเสรีภาพ ร่วมแสดงความคิดเห็น ร่วมตัดสินได้อย่างเท่าเทียมในสังคมในประเด็นนี้ เพื่อให้ สามารถรับมือได้ในอนาคตต่อการเปลี่ยนแปลงของสภาพภูมิอากาศ นอกจากนี้ ยังเป็นการสร้างความเข้มแข็งให้กับสตรีในสังคมและประเทศชาติต่อไป
นายจุติ กล่าวว่า วันนี้ เป็นวันสตรีสากล 2565 และสิ่งที่ พลเอก ประยุทธ์ จันทร์โอชา นายกรัฐมนตรี ได้ริเริ่มคือเรื่องของเด็กแรกเกิด ซึ่งเป็นโครงการที่ได้รับความชื่นชมเป็นอย่างมาก เพราะเป็นสิ่งที่ให้โอกาสกับทุกคน ในขณะเดียวกันเรามีสตรีที่เป็นแม่เลี้ยงเดียวที่ต้องช่วยให้มีโอกาส ด้านนายกรัฐมนตรีพูดเสมอว่า ศักดิ์ศรีความเป็นมนุษย์นั้นมาจากการพึ่งพาตนเอง ด้วยการมีอาชีพที่สุจริตและพึ่งพาตนเองได้ นอกจากนั้น กระทรวง พม. ได้ปรับบทบาท โดยให้ความช่วยเหลืออย่างครบวงจร อย่างกรณีร้านโกดังชาบู ซึ่งนายกรัฐมนตรีได้ให้สัญญาณว่า พวกเขาลำบากให้ไปดูแลและในวันที่ตนเข้าไปนั้น ได้เห็นผู้หญิงตัวเล็กๆ คนหนึ่งที่ต้องสู้ เพราะครอบครัวและร้านอาหารกำลังมีปัญหา ซึ่งเราไม่ได้ใช้เงินช่วย แต่ให้ความคิด ให้โอกาส เพื่อช่วยพลิกชีวิตและมีความหวังกำลังใจในการต่อสู้ต่อไป ทั้งนี้ ตนขอขอบคุณนายกรัฐมนตรีที่ได้ให้โอกาสสตรีทุกคนในประเทศไทย โดยไม่ทิ้งใครไว้ข้างหลัง และได้ให้โอกาสกระทรวง พม. รวมถึงการสนับสนุนงบประมาณต่างๆ เพื่อให้กระทรวง พม. ได้ดำเนินงานไปตามเป้าหมายของรัฐบาลได้อย่างเต็มที่